ΓΡΑΠΤΗ ΕΡΩΤΗΣΗ E-0113/01

υποβολή: Erik Meijer (GUE/NGL) προς την Επιτροπή

(1 Φεβρουαρίου 2001)

Θέμα: Οι καταγγέλλοντες δυσλειτουργίες (3): ενθάρρυνση της εκούσιας διαδικασίας μέσω της OLAF που αποδεικνύει εμπράκτως την αποτελεσματικότητα και ταχύτητα της μεθόδου αυτής

1. Μπορεί η Επιτροπή να επιβεβαιώσει ότι, κατόπιν διαβουλεύσεων μεταξύ τωνπηρεσιών της και μετά τη συνεδρίαση της Επιτροπής κατά τα τέλη του Νοεμβρίου, έχει διαγραφεί ένα τμήμα από το κείμενο της αρχικής πρότασης του Επιτρόπου κ. Kinnock; Το κείμενο αυτό αφορούσε την προταθείσα τροποποίηση του κανονισμούπηρεσιακής κατάστασης τωνπαλλήλων (υπό το νέο άρθρο 22β, παρ. 1δ), ακριβώς δε αυτό το τμήμα του κειμένου προσέφερε στον καταγγέλοντα δυσλειτουργίες τη δυνατότητα να απευθύνεται, όχι μόνο στον πρόεδρο της Επιτροπής, του Συμβουλίου Υπουργών, του Ελεγκτικού Συνεδρίου ή του Ευρωπαϊκού Κοινοβουλίου, αλλά και σε τρίτο φορέα (στο αγγλικό κείμενο: or to such other person as the official can demostrate was justified).

2. Συμμερίζεται η Επιτροπή την άποψη τουπογράφοντος ότι με την διαγραφή του αναφερθέντος στο ερώτημα 1 δικαιώματος, πραγματοποιείται τροποποίηση η οποία μειώνει τα περιθώρια και την προστασία των καταγγελλόντων δυσλειτουργίες, με αποτέλεσμα το μέτρο αυτό να αποβαίνει εις βάρος τους μονομερώς; Για ποιο λόγο η Επιτροπή έλαβε την απόφαση αυτή;

3. Αντιλαμβάνεται άραγε η Επιτροπή ότι ο περιορισμός των δυνατοτήτων πουφίστανται για την γνωστοποίηση διαπιστωθέντων γεγονότων εντός και εκτός της διοικητικής οργάνωσης δημιουργεί την εντύπωση ότι, στην πράξη, η ρύθμιση θα έχει ως αποτέλεσμα τον περιορισμό των δυνατοτήτων προειδοποίησης σχετικά μεποτιθέμενες δυσλειτουργίες, επειδή η πλέον αποτελεσματική μέθοδος -και συγκεκριμένα η δημοσιότητα και η κοινή συζήτηση- καθίσταται αδύνατη;

4. Είναι διατιθεμένη η Επιτροπή να καταβάλλει προσπάθειες, έστω και τώρα, για μια καλύτερη ισορροπία στη στάθμιση των συμφερόντων, περιορίζοντας μεν τις ρυθμιστικές διατάξεις οι οποίες διέπουν τις δυνατότητες που έχουν οι καταγγέλοντες δυσλειτουργίες, αλλά, αντιθέτως ενθαρρύνοντας την εκούσια αξιοποίηση της ειδικής διαδικασίας μέσω της OLAF με έμπρακτη απόδειξη της αποτελεσματικότητας και της ταχύτητας της μεθόδου αυτής;

5. Είναι διατεθειμένη η Επιτροπή να ερμηνεύσει κατά τέτοιον τρόπο την αρχή του τεκμηρίου αθωότητας, όπως την χρησιμοποιεί στην απάντηση 2000/C374-E/001 της 3ης Νοεμβρίου 1999 ερωτήσεων του μέλους του Κοινοβουλίου κ. Sacrdeus, ούτως ώστε η εν λόγω αρχή να μην δημιουργεί περιττά εμπόδια στην σοβαρή εξέταση πληροφοριών που οφείλουν να θεωρούνται ανησυχητικές;

6. Είναι διατεθειμένη η Επιτροπή να λάβει συμπληρωματικά μέτρα για να ενισχύσει την προστασία των ενδιαφερομένων από παρενοχλήσεις,ποβίβαση ή απόλυση;

Απάντηση του κ. Kinnock εξ ονόματος της Επιτροπής

(11 Απριλίου 2001)

1.-3. Η Επιτροπή διερεύνησε την εναλλακτική λύση της νόμιμης κοινολόγησης σε πρόσωπα άλλα από τα απαριθμούμενα στο συμβουλευτικό έγγραφο. Όμως, η Επιτροπή απέρριψε αυτή την εναλλακτική λύση, επιλέγοντας αντιθέτως τη λύση συγκεκριμένων δίαυλωνποβολής αναφορών.

Η Επιτροπή θεώρησε ότι αν προβλεφθεί ένα αυστηρά συγκεκριμένο πρόσωπο στο οποίο να κοινολογείται ή να επισημαίνεται ένα εύλογα τεκμαιρόμενο πταίσμα αποτελούσε την καλύτερη εγγύηση προκειμένου να επιτυγχάνεται η σωστή εξέταση τωνποβαλλομένων καταγγελιών για σοβαρές δυσλειτουργίες" να λαμβάνονται όταν κρίνεται ενδεδειγμένο, τα σχετικά μέτρα" και ταυτόχρονα, να λαμβάνονται τα αναγκαία μέτρα διαφύλαξης της τηρήσεως της εμπιστευτικότητας, εκεί όπου αυτό επιβάλλεται από τις διατάξεις της Συνθήκης.

Οι ρυθμίσεις αυτές είναι επίσης προς το συμφέρον όλου του προσωπικού επειδή αποσαφηνίζουν την ευθύνη για την αναφορά δυσλειτουργιών καθώς και τους τρόπουςποβολής της. Εξειδικεύοντας τα πρόσωπα με τις ανώτερες θέσεις στην ιεραρχία των Οργάνων ως αποδέκτες τέτοιων αναφορών καταγγελίας δυσλειτουργιών, η Επιτροπή θεωρεί ότι παρέχει τη δυνατότητα αποτελεσματικής διευκόλυνσης της δράσης κατά των σοβαρών παραβάσεων, ενώ παράλληλα αποτρέπει διάφορες μορφές κοινολόγησης οι οποίες ενδεχομένως παραβιάζουν τις νόμιμεςποχρεώσεις τήρησης της εμπιστευτικότητας, εφαρμογής επιεικών διαδικαστικών κανόνων ή επακόλουθης αποτελεσματικής δίωξης των παραβατών.

Οι ρυθμίσεις τις οποίες προτείνει η Επιτροπή πρόκειται όχι μόνο να μην παρακωλύουν τις πραγματικές δυνατότητες (και σχετικέςποχρεώσεις) για την εκπομπή σήματος συναγερμού, αλλά αντίθετα θα αυξήσουν κατά πολύ τις δυνατότητες αυτές και την πιθανότητα να λαμβάνονται τα ενδεδειγμένα μέτρα στην περίπτωση που αποδεικνύονται, κατόπιν έρευνας, βάσιμες οι αναφορές που πιθανολογούν πρόκληση δυσλειτουργιών.

Η Επιτροπή θεωρεί ότι η δημόσια κοινολόγηση και η συζήτηση έχουν μεγάλη αξία, αλλά η άκαιρη δημόσια αναφορά μπορεί να έχει ως αποτέλεσμα τηνπονόμευση της νομικής ή πειθαρχικής διαδικασίας που ενδεχομένως πηγάζει από τη δίωξη των παραβάσεων.

4. Η Επιτροπή έχει δημοσιεύσει ένα συμβουλευτικής φύσεως έγγραφο και πρόκειται να οριστικοποιήσει τη θέση της επί του θέματος αυτού μόνο μετά από προσεκτική εξέταση όλων τωνποβαλλομένων παρατηρήσεων. Εν τω μεταξύ, και στο μέλλον, οιπάλληλοί της έχουν καθήκον ναποβάλουν αναφορά για τις παραβάσεις τις οποίες πιθανολογούν.

5. Η αρχή του τεκμηρίου αθωότητας πρέπει να γίνεται σεβαστή κατά την έρευνα οποιωνδήποτε ισχυρισμών για παραβάσεις. Οι προτάσεις τις οποίες εκθέτει η Επιτροπή στο συμβουλευτικό έγγραφό της σέβονται αυτή την ουσιώδη αρχή των πολιτικών δικαιωμάτων, χωρίς να δημιουργούνται περιττά εμπόδια στη σοβαρή επεξεργασία των πληροφοριών που αφορούν ισχυρισμούς για παραβάσεις.

6. Η Επιτροπή παραπέμπει στην απάντησή της στο σημείο 2 της γραπτής ερώτησης E-0112/01 του Αξιότιμου Μέλους του Κοινοβουλίου(1).

(1) βλέπε σελίδα 121.